答陸蒙老韻
作者：釋淨端
朝代：宋

paragraphs: 枕上浮生過半百，短髮毿毿霜樣白。
西溪河上舊家山，歲歲故鄉歸似客。
船頭漸進古松門，云是吳筠讀書宅。
煙雲半嶺望層樓，鰲頂崢嶸蘂宮窄。
有人掛衲歸盤陀，稜稜瘦骨真維摩。
幾年面壁舌不動，忽然拍手賡漁歌。
秋來滿船載明月，俄驚雨笠仍煙蓑。
黄梅渡口水流急，五湖深處任風波。